फाल्गुनी गीतों भजनों की धुन पर झूम उठीं महिलाएं
शहरमें होली पर फागोत्सव का रंग चढ़ने लगा है। लोहिया का चौक स्थित सोमदत्त बोहरा के घर बुधवार को नया मंदिर मंडली ने फागोत्सव मनाया। उमराव कौर बोहरा अनुपमा बोहरा ने राधा रानी कृष्ण की प्रतिमाओं की पूजा अर्चना कर गुलाल एवं फूलों की होली खेलाई। रामेश्वरी ने श्याम की दीवानी राधा रानी, मधु सोनी ने श्याम रंग में रंगी मैं तो, ललिता ने राधा रानी प्रेम दीवानी, शारदा राठी ने होली में हुई मस्तानी गीतों की प्रस्तुति दी।
जहरवाड़ी स्थित गणेश मंदिर में महिला मंडली ने फागोत्सव मनाया। अंजू ने फाल्गुन का महीना मस्ती का महीना, सुलेखा ने आओ सखी श्याम संग होली खेले, मीना अौर फूलों से श्याम को हाेली खिलाएं, चंद्रकांता ने अब तो होली श्याम संग ही खेलूंगी, संतोष ने श्याम हुआ राधा का दीवाना, सावित्री ने एक राधा एक मीरा आदि की प्रस्तुति दी। कारखाना गली में बंशीवाला महिला मंडली ने फागोत्सव का आयोजन किया। विमला ने दुनिया हुई श्याम दीवानी, संतोष ने श्याम के रंग में रंगी, सुनीता ने एक बार आओ श्याम होली खेलण ने गीतों की प्रस्तुति दी। कलावती, कृष्णा, कांता बाई, सुमित्रा और लक्ष्मी ने गीतों की प्रस्तुति दी। बंशीवाला मंदिर में रात को बृज होरी रंगदारी गायन का आयोजन हुआ। पुजारी नारायण पाराशर ने भगवान बंशीवाला, राधा रानी और रुक्मणी का शृंगार किया। बाबूलाल पुरोहित ने गणपति जी ने होरी खिलावो रसिया प्रथम देव शंकर सुत का ध्यान लगावे गीतों की प्रस्तुति दी। मनोज त्रिवेदी ने कित जावोजी जावोजी श्याम होली के खिलाने वाले, लक्ष्मीकांत झा नेे राग बागेश्वरी में फाग खेलण बरसाने आए, नटवर नंदकिशोर ने हाेरी खेलता गिरधर राधे के संग गीतों की पस्तुति दी। ताराचंद सोनी, धनराज जांगिड़, नरेंद्र प्रेमी, मगनराज बोडा, सुदेश कुमार सारस्वत, चंद्र प्रकाश भंडारी, नितिन पुरोहित, ललित बोहरा, भंवर जांगिड़ आदि मौजूद थे।
नागौर. फागोत्सव के दौरान जयवाड़ी क्षेत्र में भजनों पर झूमती महिलाएं।
फागोत्सव
hin_Deva hin_Deva hin_Deva hin_Deva bho_Deva